அரால்டு இயூரீ

அரால்டு கிளேட்டன் இயூரீ (Harold Clayton Urey) வேந்தியல் குமுகப் பேராளர் (ஏப்பிரல் 29, 1893 – சனவரி 5, 1981) ஓர் அமெரிக்க இயற்பியல் வேதியியல் அறிவியலாளர். இவர் ஐதரசனின் ஓரிடத்தானாகிய தியூட்டிரியம் கண்டுபிடித்ததற்காக 1934 ஆம் ஆண்டிற்கான நோபல் பரிசு பெற்றுப் புகழ் ஈட்டியவர். அணுகுண்டு உருவாக்கத்திற்கும், உயிரற்ற பொருள்களில் இருந்து உயிருக்குத் தேவையான கரிமப்பொருள்கள் உருவாகுவதைச் செய்து காட்டிய மில்லர்-உரே செயல்முறைக்கும் புகழ் பெற்றவர்

வாழ்க்கை வரைவு
இயூரீ அமெரிக்காவில் இண்டியானா மாநிலத்தில் உள்ள வாக்கர்ட்டன் எனும் ஊரில், மதகுருவான சாமுவேல் கிளேட்டன் இயூரீ என்பாருக்கும் கோரா இரெபெக்கா இரைநோல் (Cora Rebecca Reinoehl) என்பாருக்கும் மகனாகப் பிறந்தார். அமெரிக்காவில் மாண்டானா பல்கலைக்கழகத்தில் விலங்கியல் துறையில் பட்டம் பெற்றார். பின்னர் பெர்க்கிலியில் உள்ள கலிபோர்னியா பல்கலைக்கழகத்தில் கில்பெர்ட்டு இலூயிசு என்பாரின் நெறிகாட்டலில் வேதியியலில் வெப்பவியக்கவியல் பற்றிய ஆய்வில் முனைவர் பட்டம் பெற்றார்.

பெர்க்கிலியில் இயற்பியலாளர் இரேமண்டு டி. பிர்கெ அவர்களால் அறிவுத்தாக்கம் பெற்று பின்னர் கோப்பனாகனில் நீல்சு போருடன் சேர்ந்து அணுக்கட்டுமானம் பற்றி ஆய்வு செய்தார். அமெரிக்காவுக்குத் திரும்பிய பின்னர் சான்சு ஆப்கின்சு பல்கலைக்கழகத்தில் 1924 முதல் 1928 வரை வேதியியல் துணையாளராக ( 'Associate in Chemistry' ) இருந்தார். பின்னர் கொலம்பியா பல்கலைக்கழகத்தில் சேர்ந்து ஒரு ஆய்வுக்குழுவை உருவாக்கினார்.  பின்னர் ஆர்தர் உருவார்க்கு (Arthur Ruark) என்பாருடன் சேர்ந்து "அணுக்கள், குவாண்டாக்கள், மூலக்கூறுகள்" (Atoms, Quanta and Molecules) என்னும் தலைப்பில் ஒரு நூல் எழுதினார். இது ஆங்கிலத்தில் உருவான குவாண்டம் இயங்கியல் பற்றியும் அதன் பயன்பாடுகளும் பற்றியுமான முதல் நூல்களில் ஒன்று. இயூரீயுக்கு அணுக்கருவியலில் ஆர்வம் ஏற்பட்டு அதில் ஆய்வு செய்ததின் விளைவாய் தியூட்டிரியம் கண்டுபிடிப்புக்கு வழிகோலியது.

அடிக்குறிப்புகளும் பேற்கோள்களும்

ஆய்வு வெளியீடுகள்
Urey, H. C.; Grosse, A. V. & G. Walden.    "Production of D{Sub 2}O for Use in the Fission of Uranium", Columbia University, Manhattan Project, (June 23, 1941).
Urey, H. C.    "Investigation of the Photochemical Method for Uranium Isotope Separation", Columbia University - Division of War Research, Manhattan Project, (July 10, 1943).

Suess, H. E. & H. C. Urey.   "Abundances of the Elements", Columbia University - Department of Chemistry and Institute of Nuclear Medicine, United States Geological Survey, (July 13, 1955).
Urey, H. C.   "Research on the Natural Abundance of Deuterium and Other Isotopes in Nature. Final Report for Period Ending September 30, 1958", University of Chicago, United States Department of Energy (through predecessor agency the Atomic Energy Commission), (October 31, 1959).

மேலும் படிக்க
Patrick Coffey, Cathedrals of Science: The Personalities and Rivalries That Made Modern Chemistry, Oxford University Press, 2008.

வெளியிணைப்புகள்
 Biography and Bibliographic Resources, from the Office of Scientific and Technical Information, United States Department of Energy
 National Academy of Sciences biography
  A biography
 Annotated bibliography for Harold Urey from the Alsos Digital Library for Nuclear Issues 
 Harold Urey - Explaining why he rejects the notion of the moon breaking away from the earth - 1972

நோபல் வேதியியற் பரிசு பெற்றவர்கள்
அமெரிக்க வேதியியலாளர்கள்
1893 பிறப்புகள்
1981 இறப்புகள்
அமெரிக்க வானியலாளர்கள்
அமெரிக்க இறைமறுப்பாளர்கள்
நோபல் பரிசு பெற்ற அமெரிக்கர்கள்
கலிபோர்னியா பல்கலைக்கழக (பெர்க்லி) முன்னாள் மாணவர்கள்